Disuk

Disuk (arapski: دسوق/Disūq) je grad od 139,794 stanovnika u Donjem Egiptu u Muhafazi Kafr eš Šejk. Geografija Disuk se nalazi na sjeverozapadu Delte Nila, udaljen 80 km istočno od Aleksandrije. Grad se rasprostire na desnoj (istočnoj) obali nilovog Rukavca Rašid. Disuk je član Organizacije islamskih prijestolnica i gradova, jer se u njemu nalaze važna islamska svetišta. Historija Svake godine u oktobru - Disuk za pet dana, postaje centar egipatskog Sufizma, tad se u njemu okupi do milijun vjernika. Povod je festival (mevlud) rođenja sufijskog sveca Ibrahima ad-Disukija koji je živio u gradu u 13. vijeku. Njegovo turbe se nalazi u centralnoj džamiji koju tad opsjedaju hodočasnici. Tad u grad nagrnu ne samo vjernici, već i brojni ulični zabavljači i cirkusanti, oni koji nemaju novaca za smještaj spavaju po parkovima i ulicama. Disuki je bio osnivač istoimene sufijske bratovštine, njemu se pripisuju brojna dobročinstva (karamati). Jedno od njih je spas dječaka kog je pojeo krokodil, njemu je Disuki naredio da ga još živog ispljune. Pored vjerskog grad ima i privredni značaj, zbog prehrambene i tekstilne industrije i kao trgovački centar tog kraja. Reference Vanjske veze Službene stranice Arhivirano 2022-06-22 na Wayback Machine-u (ar) Egypt, Disūq Arhivirano 2020-09-29 na Wayback Machine-u (en)